da en en en fr de da id da nb da da en en en da en da en en en en en da en en da en da da en da fr sv sv fr da pl da en en en en da en en
Lilleputterne - Svanholm mestre uden gærdetab - Svanholm Cricketklub
Søndag d. 19. september 2010 kl. 22:06 af Henrik Pfaff
Man havde virkelig efter lørdagens ensidige semifinaler regnet med en mere lige lilleput finale søndag mellem Svanholm og Horsens, hvis spillere - flest af shri lankansk baggrund - er boldbegavede, kaster udmærket og er levende og entusiastiske.
Horsens sidste gærde er kastet ud af Noman Ahmned i lilleputfinalen
Ligesom om lørdagen åbnede Svanholm med Mads Henriksen (38x) og Said Alam og ligesom dagen før gik de ikke. Horsens score blev passeret på 15 overe.
Stående fra venstr: Zameer Khan, coach, Sohail Mahmood, Saud Munir, Said Ahmed, Hassan Ali, Danish Azam, Jonas
Henriksen, Asad Shah, Wajjid Hussain, holdleder.nederst fra venstre Noman Ahmed, Said Alam, Mads Henriksen, Aske Larsen
Som sædvanlig var Glostrups køkken i top
Svanholm har en særdeles god årgang med en ganske usædvanlig dominator Mads Henriksen i spidsen, hvor det største problem er at få dem alle givet udfordringer. Det har været således i den københavnske turnering, at vi som oftest har forsynet modstanderholdene med 2-3 spillere, hvor modstanderne gladelig har sendt vore gæstespillere ind tidligt.
Åbningsstanden lørdag mellem Mads Henriksen og Said Alam var ensbetydende med en forbedring af en 37 år gammel rekord, som vi vel næppe troede nogensinde skulle forbedres. Den senere så kendte tennisspiller - Ole Mortensens bror Michael Mortensen (med et century) og Johnny Pedersen scorede som åbningsgærde mod Viborg i 1973 194 point og vandt dermed en berømmelig kamp, hvor Viborg lod sig overtale til at lukke. Det var før oversbegrænsningens tid
Men Michael Mortensen står fortsat med højeste score - han nåede 129 mod
Vores lilleputcenturies ser nu således ud:
Michael Mortensen 129* Viborg 1973
Mads Henriksen 126* Husum 2010
Thomas M. Hansen 109* Glostrup 1988
Michael Mortensen 105 Glostrup 1973
Søren Vestergaard 104* Køge 1984
Jesper Jensen 103* AB 1992
Og vores lilleput-DM’er kommet følgende år
1973, 1980, 1983, 1999, 2003, 2004, 2005, 2006, 2007, 2008, 2010